Տուրիզմի հարցն այս տարվա ամռան սկզբի հիմնական թեմաներից էր, առավել եւս, որ Ազգային ժողովում նույնպես բուռն քննարկում էին երկիր զբոսաշրջիկների ներգրավելու հարցը: Այսօր մենք, ամառն էլ ավարտին է մոտենում, հենց այդ մասին կխոսենք, բայց ահա թե ինչ կպատմենք: Ինչպես ամառային արձակուրդները ծրագրող մեր հայրենակիցներից շատերը, մենք նույնպես որոշեցինք Վրաստան մեկնել: Բայց ոչ ծովափ, քանի որ Քոբուլեթին կարելի է վերանվանել, ասենք, Little Armenia: Մենք որոշեցինք Մոսկվայից ժամանած մեր հյուրերի հետ Թբիլիսի գնալ: Մեր հյուրերը՝ Օլյան ու Անդրեյը, իրենց տեղի ազգականներից ավտոմեքենա վերցրեցին, եւ նավիգատորում «Թբիլիսի» նշելով՝ վաղ առավոտյան ճամփա ընկանք: